# data[].attributes.body
Sikhismen ble stiftet

i Punjab (dagens Nordvest-India og deler av Pakistan) ​

på 1500-tallet ​

av Guru Nanak ​

Antall i verden: 25 millioner

# data[].attributes.body
Grunnleggeren av sikhismen, Guru Nanak (1469–1539), levde i Punjab. Han vokste opp som hindu, i et miljø der det var vanlig å sette stor pris på religiøse læremestere. Etter hvert ble han med i en bevegelse som søkte Gud, særlig gjennom å skrive og framføre dikt og sanger. Alt var skrevet på språket folket brukte, så alle kunne forstå det. Dette var noe nytt, for hinduenes hellige tekster var på det gamle språket sanskrit, som bare prestene forsto. Guru Nanak kom også med flere tanker som vakte oppsikt i det samfunnet han levde i. «Alle religioner er ett», påsto han, «akkurat som Gud er én». Dette budskapet ble begynnelsen på sikhismen, og Guru Nanak ble religionens første guru, eller lærer. Ordet sikh betyr «disippel» eller «elev».

# data[].attributes.body
Sikhenes symbol

Khanda er satt sammen av flere symboler med hver sin betydning. Ikke alle sikher legger samme betydning i hvert av symbolene, men dette er en vanlig måte å forklare dem på:

Ringen: Guds enhet og Guds evighet ​

Det tveeggede sverdet i midten: Guds sans for sannhet og rettferdighet ​

De to buede, kryssede sverdene: Guds åndelige makt og khalsaens makt

# data[].attributes.body
Kesh = hår og skjegg. Det skal ikke klippes eller barberes. Det er nødvendig å bruke turban for å holde det lange håret på plass og holde det ordentlig. Å la håret gro viser at man godtar kroppen slik Gud har skapt den. Kvinner har jo ofte langt hår uansett. ​

Kanga = kam. Den brukes til å holde orden på det lange håret. I tillegg er kammen et symbol på renhet og orden i livet. ​

Kara = armbånd av stål. Armbåndet er en sirkel, uten begynnelse og slutt, akkurat som Gud. Armbåndet er en stadig påminnelse om å oppføre seg godt og se Gud i alle. ​

Kacha = shorts. Det er en type hvitt og løst undertøy som ofte rekker til knærne. ​

Kirpan = krigerens sverd. Selvsagt er det både upraktisk og umulig å gå rundt med et sverd eller en stor kniv. Det finnes derfor små, sløve lommekniver som sikhene kan gå med hele tiden. I forbindelse med høytider kan de pynte seg med en stor dolk, lik den som ble brukt på guruenes tid. Kniven er et symbol på verdighet og selvrespekt, og den minner sikhene på den åndelige kampen de alltid må kjempe. De skal forsvare de svake og undertrykte.

# data[].attributes.body
Sikhenes templer kalles gurdwaraer. Gurdwara betyr «guruens hjem» eller «porten inn til guruen».

# data[].attributes.attachment_link.title
Sri Harmandir Sahib | India's Megakitchens | National Geographic